
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН МИНИСТРСЕН 
КАБИНЕЧӖ ҪИНЧЕН" САККУНӖН 12 СТАТЙИНЕ ТАТА ЧӐВАШ РЕСПУБЛИКИН "ЧӐВАШ РЕСПУБЛИКИН ПАТШАЛӐХ ДОЛЖНОҪӖСЕНЕ ЙЫШӐНАКАН ҪЫНСЕН СТАТУСӖ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи ака уйӑхӗн 20-мӗшӗнче
йышӑннӑ

1 статья 
Чӑваш Республикин "Чӑваш Республикин Министрсен Кабинечӗ ҫинчен" 2002 ҫулхи ака уйӑхӗн 30-мӗшӗнчи 13 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2002, 49 №; 2005, 62 №; 2006, 71 №; 2007, 73 №; 2008, 75 №; 2009, 80 №; 2011, 88, 91 №-сем; 2012, 92 (I том), 
95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Респуб-ликин Саккунӗсен пуххи, 2013, 3, 5, 7 №-сем; 2014, 3, 6, 12 №-сем; 2015, 5, 
12 №-сем; 2016, 2, 6 №-сем; 2017, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫӗртме уйӑхӗн 27-мӗшӗ, раштав уйӑхӗн 26-мӗшӗ; 2019, утӑ уйӑхӗн 17-мӗшӗ, раштав уйӑхӗн 5-мӗшӗ; 2020, ака уйӑхӗн 29-мӗшӗ, раштав уйӑхӗн 17-мӗшӗ; 2022, ҫу уйӑхӗн 5-мӗшӗ, авӑн уйӑхӗн 28-мӗшӗ, раштав уйӑхӗн 28-мӗшӗ) 12 статйин 3-мӗш пайӗн иккӗмӗш абзацӗ хӑйӗн вӑйне ҫухатнӑ тесе йышӑнас.
2 статья
Чӑваш Республикин "Чӑваш Республикин патшалӑх должноҫӗсене йышӑнакан ҫынсен статусӗ ҫинчен" 2018 ҫулхи юпа уйӑхӗн 25-мӗшӗнчи 
76 №-лӗ саккунне ("Республика" хаҫат, 2018, юпа уйӑхӗн 31-мӗшӗ; 2020, раштав уйӑхӗн 17-мӗшӗ; 2021, раштав уйӑхӗн 29-мӗшӗ; 2022, ҫу уйӑхӗн 
5-мӗшӗ, юпа уйӑхӗн 5-мӗшӗ) улшӑну кӗртес, унта ҫакӑн пек ҫырса 81 статья хушса хурас:
"81 статья.	Чӑваш Республикин патшалӑх должноҫӗсене йышӑ-накан ҫынсем хӑйсен патне правӑна коррупцилле майпа пӑсма хӗтӗртес тӗллевпе ыйтупа тухнисем ҫинчен пӗлтерни
1. Чӑваш Республикин патшалӑх должноҫӗсене йышӑнакан ҫынсем хӑйсен патне мӗнле-тӗр ҫынсем правӑна коррупцилле майпа пӑсма хӗтӗртес тӗллевпе ыйтупа тухнӑ мӗнпур факт ҫинчен, енчен те федераци саккунӗпе урӑххине палӑртман пулсан, прокуратура органӗсене е патшалӑхӑн ытти органӗсене пӗлтерме тивӗҫлӗ. 
2. Чӑваш Республикин патшалӑх должноҫӗсене йышӑнакан ҫынсем (Чӑваш Республикин Патшалӑх Канашӗн депутачӗсемсӗр пуҫне) хӑйсен патне мӗнле-тӗр ҫынсем правӑна коррупцилле майпа пӑсма хӗтӗртес тӗллевпе ыйтупа тухнӑ мӗнпур факт ҫинчен ҫак статьян 3–5-мӗш пайӗсемпе пӑхса хӑварнӑ йӗркепе пӗлтерме тивӗҫлӗ.
3. Чӑваш Республикин патшалӑх должноҫне йышӑнакан ҫын патне правӑна коррупцилле майпа пӑсма хӗтӗртес тӗллевпе ыйтупа тухнӑ фактсем ҫинчен пӗлтернине (малалла – пӗлтерни) ҫавнашкал ыйтупа тухнӑ кунран пуҫласа пилӗк кунран кая юлмасӑр прокуратура органӗсене е патшалӑхӑн ытти органӗсене ярса параҫҫӗ.
4. Пӗлтернинче ҫаксене кӑтартаҫҫӗ:
[bookmark: _Hlk132033295]Чӑваш Республикин патшалӑх должноҫне йышӑнакан, пӗлтернине тӑратнӑ ҫыннӑн хушаматне, ятне, ашшӗ ятне (юлашкине – пур пулсан); 
Чӑваш Республикин патшалӑх должноҫне йышӑнакан ҫынна правӑна коррупцилле майпа пӑсма хӗтӗртнӗ ҫын ҫинчен калакан пӗтӗм сведение; 
правӑна коррупцилле майпа пӑсни ҫинчен калакан тулли сведенисене – правӑна ҫавнашкал пӑсма Чӑваш Республикин патшалӑх должноҫне йышӑнакан ҫынна хӗтӗртнӗ пулнӑ; 
правӑна коррупцилле майпа пӑсма хӗтӗртнӗ меслете (укҫапа ҫавӑрнине, хӑратнине, улталанине тата (е) ыттине); 
правӑна коррупцилле майпа пӑсма хӗтӗртнӗ куна, вӑхӑта тата вырӑна; 
правӑна коррупцилле майпа пӑсма хӗтӗртнӗ лару-тӑрӑва (телефонпа калаҫнине, куҫа-куҫӑн тӗл пулнине, почтӑпа ярса панине (е) тата ыттине); 
пӗлтернине ҫырса хатӗрленӗ куна, Чӑваш Республикин патшалӑх должноҫне йышӑнакан, пӗлтернине панӑ ҫын алӑ пуснине.
5. Пӗлтерни ҫумне Чӑваш Республикин патшалӑх должноҫне йышӑнакан ҫынна правӑна коррупцилле майпа пӑсма хӗтӗртес тӗллевпе ун патне ыйтупа тухнӑ лару-тӑрӑва уҫӑмлатакан пӗтӗм материала хушса хураҫҫӗ.
6. Чӑваш Республикин Патшалӑх Канашӗн депутачӗсем правӑна коррупцилле майпа пӑсма хӗтӗртес тӗллевпе мӗнле-тӗр ҫынсем хӑйсен патне ыйтупа тухнӑ мӗнпур факт ҫинчен Чӑваш Республикин "Чӑваш Республикин Патшалӑх Канашӗн депутачӗн статусӗ ҫинчен" саккунӗпе палӑртнӑ йӗркепе пӗлтерме тивӗҫлӗ.".

3 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев

